Visvang Stroppe - Karp Stroppe - Stroppe - Hengel Stroppe - Rietvlei Strop
Hoe maak jy Rietvlei Stroppe?
Skaglyn (no 2) Die skaglyn is gewoonlik 'n swaarder en sterker breekkrag as die hooflyn, so tussen 12 en 20lb.
1 x Mielie Bom Houer (no 3) Die houers is 'n persoonlikke keuse, net solank dit die bom styf vas hou tydens die gooi werk; meeste "spring" tipes sal die werk doen.
1 x Kraletjie (no 4) Rooi en fluoro geel/groen is populêre kleure om te gebruik.
(no 5A en 5B) Groottes 8 tot 16 kan gebruik word.
Hoeklyn (no 6A en 6B) Swakker as jou skaglyn en gewoonlik tussen 5 en 10lb.
2 x Hoeke (no 7A en 7B) Die hoek grootte kan wissel af hangende van die tipe aas en persoonlikke keuses. Gewoonlik word #2 tot #5 gebruik waarvan #5 defnitief die mees algemeenste is.
Soos gesien word op die foto is die bou van die strop nie regtig te moeilik nie maar kom ons gaan steeds stap-vir-stap deur die hele proses.
Begin om die hoeke (7A en 7B) aan die hoeklyne (6A en 6B) vas te bind.
Dit is baie belangrik om altyd alle knope bietjie nat te maak (sommer met spoeg) voor dat jy hulle styf trek. As jy dit nie doen nie kan die lyn brand (as gevolg van die wrywing/hitte) en sodoende kan dit sleg beskadig word.Plaas 'n druppel strop gom bo-op die knope; dit sal help verhoed dat hulle lostrek. Vir meer inligting oor strop gom kliek hier of as jy belangstel om dit aan te skaf kliek hier.
Die hoeklyne (6A en 6B) word gewoonlik tussen 10cm tot 12cm lank gemaak; maar gebruik 'n langer stuk lyn om voorsiening te maak vir die knope. Met bietjie oefeninge en die verloop van tyd sal jy mooi kan bepaal hoe lank die lyn moet wees (voor jy die knoop maak) sodat die hoeklyne almal ewe lank eindig.
Die skaglyn (2) word gewoonlik tussen 25cm en 28cm lank gemaak. Bind die skaglyn aan die boonste draaispil (5A) vas (moet nog nie die hoeklyn (6A) daaraan vas knoop nie want jy wil so min as moontlik werk met hoeke wat in die pad kan kom en in jou vingers kan eindig).
Ryg dan die skaglyn deur die mielie bom houer (3) gevolg deur die kraletjie (4) en knoop dan aan die onderste draaispil (5B) vas. Die kraletjie help verhoed dat die knoop maklik seer kry tydens die ingooi en/of tydens die in-bring van die vis.
Nou moet die twee hoeklyne aan die draaispille (5A en 5B) geknoop word.
Waar kan ek Rietvlei Stroppe Koop?
Nuwe klaargemaakte Rietvlei stroppe kan by hierdie webwerf aangekoop word.
Indien jy belangstel om die Rietvlei Strop self te maak kan jy al die benodighede (hoeke, draadspille ens.) by hierdie webwerf aanskaf.